1339.

Godina **1339** (**[[Rimske brojke|MCCCXXXIX]]**) bila je redovna godina koja počinje u petak u julijanskom kalendaru (1. januar/siječnja).

## Događaji
### Januar/Siječanj &ndash; Mart/Ožujak
* 21. 2. - Bitka kod Parabiaga u Lombardiji: Lodrisio Visconti se pokušao vratiti sa plaćeničkom vojskom u Milano, kojim vlada njegova porodica, ali ga je porazio stric Luchino - zarobljen je, provešće deset godina u gvozdenom kavezu.

### April/Travanj &ndash; Jun/Lipanj
* 7. 5. - Poljski sabor u Krakovu, na predlog kralja Kazimira, određuje ugarskog kraljevića Ljudevita, Kazimirovog sestrića, za nasljednika. Sa suprugom Aldonom/Anom, koja je na samrti i umire 26. 5., Kazimir nije imao sinova.
* 4. 6. - Poljski kralj Kazimir je u Stolnom Biogradu sa najvišim dužnosnicima, sa ugarskim kraljem je potvrđen ugovor o nasljeđivanju. Pošto Kazimir nije dobio sina, Ludovik I. Veliki će naslijediti poljski tron 1370.
* 21. 6. &ndash; Bitka kod Laupena u kojoj Bern nanosi poraz snagama Fribourga, a što će Bern kasnije trajno povezati uz njegove saveznike iz Švicarske Konfederacije. Prva dokumentirana uporaba švicarskog križa.

### Jul/Srpanj &ndash; Septembar/Rujan
* jul - Stogodišnji rat, Kampanja u La Manšu: Englezi mnogo bolje brane obalu nego prošle godine, odbili su napad na Cinque Ports. Đenovski plaćenici zatim napuštaju francuskog kralja, koji tako gubi veći dio flote, a Englezi onda uspješno napadaju francusku obalu.
* 16. 8. - Umro je gospodar Milana Azzone Visconti, nasleđuje ga stric Luchino (do 1349); drugi stric Giovanni će preuzeti nadbiskupsku stolicu (zvanično 1342-54).
* septembar - Flamanci, engleski saveznici, spalili Dieppe.
* 18. 9. - Japanski car Go-Daigo abdicira dan prije smrti u korist sina Noriyoshija - car Go-Murakami vlada do 1368. (Južni dvor, → period Nanboku-chō), stvarnu vlast ima šogunat Ašikaga.

### Oktobar/Listopad &ndash; Decembar/Prosinac
* 7. 10. - Ban Stjepan je Trogiranima dao slobodu trgovine u svojoj državi (metali, vosak i koža; Trogirani su prošle godine ljubazno dočekali bosansku vojsku koja je išla ka Klisu).
* 28. 10. - Tverski knez Aleksandal Mihajlović je ubijen u Zlatnoj hordi, sa sinom Fjodorom, na poticaj moskovskog kneza Ivana Kalite.
* 23. 12. - Simone Boccanegra je prvi đenovski dužd (1339-45. i 1356-63). Uzdiže novi trgovački patricijat, širi đenovske posede.

### Kroz godinu

* Nastavljaju se srpsko-ugarske borbe u Mačvi i možda Sremu.
* 1339/40 - Osnovana franjevačka Bosanska vikarija, a prvim vikarom imenovan fra Peregrin Saksonac.
* 1339-43 - Kanonizacija Stefana Dečanskog.
* U Epiru izbija pobuna protiv vizantijske vlasti - car Andronik III rešava sledeće godine.
* Varlaam Kalabrijski je na čelu vizantijskog poslanstva avinjonskom papi Benediktu XII.: razgovaraju o pohodu protiv Turaka i uniji crkava, bez uspeha. Ovih godina je u toku Isihastički spor, gde se Grigorije Palama zalaže za isihazam a Varlaam se protivi.
* 1338-39 - Jedno trgovačko naselje blizu jezera Issyk-Kul u današnjem Kirgistanu je pogođeno kugom - radi se o izvoru soja koji će 1347. stići do mediteranskih zemalja i zatim izazvati Crnu smrt u Evropi.
* Portolanska mapa Angelina Dulcerta, začetak Majorkanske kartografske škole.
* Sve ulice u Firenci su popločane, a što je prvi takav slučaj u nekom evropskom gradu nakon pada Rimskog Carstva.
* General franjevačkog reda Gerard je u Ugarskoj, na kraljevu molbu je svratio do Bosne, na granici ga je dočekao ban Stjepan - ban kaže da ne treba raditi silom protiv jeretika, mogli bi zatražiti pomoć kod kralja Dušana tako da je potrebna pomoć pape i mađarskog kralja; izražava spremnost da se obnove razrušene crkve.
* 1339-40 - Moskovski Kremlj: Ivan Kalita je podigao novu tvrđavu na Borovickom brdu, od hrastovine.
* Shah Mir je zavladao Kašmirom (do 1342), nakon što je uzurpirao hindu kraljicu Kota Rani. Njegova dinastija vlada do 1561.

## Rođenja

* 1. 11. - Rudolf IV Habsburški, austrijski vojvoda († 1365)
* Inocent VII., papa († 1406)

## Smrti

* 17. 2. - Otto Habsburški, vojvoda Austrije (* 1301)

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)
* Ćorović, Historija Bosne I